Apstiprinu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
2024.gada 23.janvārī

Kuldīgas novada pašvaldības iestādes

“Kuldīgas novada Bērnu un jauniešu centrs”

**Direktores p.i. Anda Andersone**

**Kuldīgas novada pedagogu konference   
paplašinātas izglītības pieredzes jomā ”Ideju krātuve 2024”**

NOLIKUMS

|  |  |
| --- | --- |
| 2024. gada 20.janvārī |  |

1. **Vispārīgie jautājumi**

1. Šis nolikums nosaka kārtību, kādā norisinās plašākas skolēna izglītības pieredzes jomas konference Kuldīgas novada pedagogiem “Ideju krātuve 2024” (turpmāk – Konference).

2. Konferences mērķis ir:

2.1. Aktivizēt pedagogu profesionālo un radošo darbību, kā arī pieredzes apmaiņu novadā, popularizējot pedagogu labās prakses piemērus plašākas skolēnu izglītības pieredzes jomā.

3. Konferences uzdevumi ir:

3.1. Apkopot labās pieredzes stāstus, kā mācību satura apguvē, interešu izglītībā, audzināšanas darbā, karjeras izglītībā un skolas vai ārpusskolas pasākumos tiek nodrošināta plašākas skolēna izglītības pieredzes īstenošana.

3.2. Iepazīt kolēģu darba piemērus plašākas skolēna izglītības pieredzes īstenošanā un gūt iedvesmu un perspektīvu savam tālākajam darbam šajā jomā.

3.3. Veicināt un uzlabot plašākas skolēna izglītības pieredzes jomas ieviešanu skolu kopējā mācību procesa plānošanā un īstenošanā.

3.4. Radīt gandarījumu par paveikto darbu un tā novērtējumu un veicināt prieku par kopā būšanu ar saviem kolēģiem.

4. Konferenci rīko Kuldīgas novada Bērnu un Jauniešu centrs (turpmāk – BJC).

### II. Konkursa norises vieta, laiks un kārtība

6. Konference notiek 2024. gada 15. martā plkst. 10:00, Kuldīgas Jauniešu mājā, Jelgavas ielā 26, Kuldīgā.

7. Konferences gaita:

7.1. Katram runātājam tiek dots laiks 15 minūtes prezentācijai un stāstījumam par savu pieredzes piemēru.

7.2. Prezentācija iepriekš tiek atsūtīta elektroniski uz e-pasta adresi [anda.andersone@kuldiga.lv](mailto:anda.andersone@kuldiga.lv)

7.3. Pēc prezentācijas seko jautājumu-atbilžu daļa (aptuveni 10 min.)

### III. Konferences dalībnieki, pieteikumu iesniegšana un dalības nosacījumi

8. Konferencē piedalās Kuldīgas novada mācību iestāžu pedagogi, pirmsskolas izglītības iestāžu pedagogi un interešu izglītības programmas īstenojošo izglītības iestāžu  pedagogi (turpmāk – Dalībnieki)

9. Konferenceivar pieteikties, sūtot aizpildītu veidlapu ( pielikums nr. 1) elektroniski uz e-pasta adresi [anda.andersone@kuldiga.lv](mailto:anda.andersone@kuldiga.lv) līdz **2024.gada 8.martam.**

10. Dalībai Konferencē no vienas skolas var pieteikt ne vairāk kā 2 pedagogus.

11. Konferences laikā notiks Dalībnieku fotografēšana vai filmēšana un fotogrāfiju vai audiovizuālā materiāla publiskošana pēc Konferences*.*

**IV. Konferences noslēgums**

12. Konferences noslēgumā katrs prezentācijas autors saņem pateicību un atzinības rakstu no BJC.

13. Informācija par konferences gaitu un dalībniekiem 3 dienu laikā tiek publicēta tīmekļvietnēs [www.kuldigasbjc.lv](http://www.kuldigasbjc.lv) , [www.kuldigasnovads.lv](http://www.kuldigasnovads.lv) un sociālajos tīklos.

**V. Informācija par Konferenci**

14. Sīkāka informācija par Konferences norisi: BJC direktores vietniece Anda Andersone, tālrunis 29123501, [anda.andersone@kuldiga.lv](mailto:anda.andersone@kuldiga.lv) . Nolikums tiks publicēts [www.kuldigasbjc.lv](http://www.kuldigasbjc.lv) .

|  |
| --- |
|  |
|  |
|  |
|  |

1.Pielikums

Plašākas skolēna izglītības pieredzes jomas konferences Kuldīgas novada

pedagogiem ”Ideju krātuve 2024” nolikumam

**DALĪBNIEKU SARAKSTS**

|  |  |  |  |
| --- | --- | --- | --- |
| N.p.k. | Pārstāvētā izglītības iestāde | Pedagoga  vārds, uzvārds | Pieredzes piemēra tēma |
| 1. |  |  |  |
| 2. |  |  |  |
| 3. |  |  |  |

Kuldīgas novada BJC direktores vietniece \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Anda Andersone)

2. Pielikums

Plašākas skolēna izglītības pieredzes jomas konferences Kuldīgas novada

pedagogiem ”Ideju krātuve 2024” nolikumam

Idejas pieredzes piemēru tēmām:

* Kā sasaistīt un īstenot vērtībās balstītu ieradumu un caurviju prasmju attīstīšanu skolas vienotā mācību un audzināšanas procesā?
* Kā sasaistīt skolas pasākumus un tradīcijas ar mācību saturu (konkrēti sasniedzamiem rezultātiem mācību priekšmetos) un kā iesaistīt skolēnus pasākumu veidošanā, realizējot audzināšanas mērķus?
* Kā iesaistīt bērnus un jauniešus lēmumu pieņemšanā par mācību iestādes dzīvi un mācībām grupas, klases un skolas līmenī ? Kā sekmēt bērnu un jauniešu līdzdalību vietējās kopienas dzīvē?
* Kā veidot sadarbību un partnerību ar muzejiem, kultūras iestādēm, uzņēmumiem , NVO, augstskolām u.c. iestādēm, ņemot vērā sasniedzamos rezultātus mācību procesā?
* Kā veidot izglītības iestādē interešu izglītības un jaunatnes darba piedāvājumu, kas atbalsta un turpina mācību stundās iesākto un attīsta skolēnu daudzpusīgās intereses?
* Kā palīdzēt bērniem un jauniešiem katram apzināties savas stiprās un pilnveidojamās puses un intereses, plānot savu tālāko izaugsmi un karjeras attīstību izglītības iestādē? Kāda ir pedagoga, audzinātāja, karjeras konsultanta loma šajā procesā?
* Kā karjeras konsultants atbalsta skolēnus dažādos vecuma posmos? Kā viņš atbalsta skolēnus vidējās izglītības programmu piedāvājuma izvēlē?
* Kā veidot skolēnu interesēm un vajadzībām atbilstošu izglītības programmas piedāvājumu vidējās izglītības pakāpē, t.sk. pamatkursu, padziļināto kursu un speciālo kursu kombinācijas, projektu darba veidus un tematiku?
* Kā radīt iespējas padziļināti attīstīt savas spējas akadēmiski spējīgākiem skolēniem mācību procesā un ārpus tā? Kāda ir šo nodarbību kvalitāte un pēctecība?
* Kā skolēna mācīšanās ieradumus, plašāku izglītības pieredzi īpašos sasniegumus un ārpusstundu aktivitātes padarīt pamanāmu skolas ikdienā vai snieguma vērtēšanas dokumentos?

**Plašāku skolēnu izglītības pieredzi var gūt:**

* Jauniešu NVO, ekskursijās, brīvprātīgo kustībā, konkursos, pasākumos, olimpiādēs, ZPD, interešu izglītības programmās, projektos, akcijās, līdzpārvaldē, talkās, valsts un vietējās kopienas aktivitātēs, skolēnu mācību uzņēmumos u.c.

**Plašāku skolēnu izglītības pieredze tiek gūta vairākos līmeņos:**

* Individuāli, klasē, paralēlklašu līmenī , klašu posma līmenī, skolas līmenī, interešu izglītības līmenī.